Ólöf Nordal var kjörin varaformaður með 771 atkvæði af 816 , 96,7% . Loks var Áslaug Arna Sigurbjörnsdóttir kjörin ritari flokksins með 668 atkvæði af 783 , 91% . Þessar tölur sýna mikinn einhug um forystu flokksins . Ungir sjálfstæðismenn létu verulega að sér kveða á landsfundinum og höfðu erindi sem erfiði þegar litið er til kosninga og ályktana . Síðdegis í dag var aðeins ályktun allsherjar - og menntamálanefndar óafgreidd auk stjórnmálaályktunar og breytinga á skipulagsreglum . Megi rekja þetta til hinna nýju fundarskapa eða skorts á pappír við afgreiðslu mála hljóta menn að læra af reynslunni . Hinn góði og málefnalegi landsfundur dróst einfaldlega um of á langinn . ps . Fundinum lauk ekki fyrr en rúmlega 19.00 .